**Р Е Ш Е Н И Е № ПВ-10-П/2014г.**

**1**. Процедурата по реда на глава шеста от Закона за опазване на околната среда за инвестиционно предложение /ИП/: **„База за съхранение и преработка на селскостопанска продукция, съхранение и ремонт на селскостопанска техника, ракиджийник”** в имот № 000135, землище на с. Крумово, общ. Родопи, обл. Пловдив е започнала с внасяне в Регионалната инспекция по околната среда и водите–Пловдив, уведомление за инвестиционно предложение c вх. № ОВОС-582/17.07.2014 г. от Възложителя: **Р. Иванов,** с. Крумово

**2.** Поради недостатъчно данни в представеното уведомление, на основание чл. 5, ал. 4 от Наредбата за условията и реда за извършване на оценка на въздействието върху околната среда (Наредба за ОВОС, приета с ПМС №59/2003 г.), с писмо изх. № ОВОС-582/28.07.2014г. от Възложителя е изискано предоставянето на следната допълнителна информация:

**2.1.** Преработката на селскостопанска продукция – вид и дейности, свързани с евентуално консервиране.

**2.2.** Необходимост от сондажен кладенец за охлаждаща вода за ракиджийника. Координати, дълбочина и дебит на кладенеца.

Определен е срок за предоставянето на допълнителната информация до 25.08.2014г.

Писмото е изпратено на Възложителя с обратна разписка, от която е видно, че същото е получено на 31.07.2014 г.

**Към днешна дата в РИОСВ-Пловдив не е внесена поисканата от компетентния орган допълнителна информация.**

Въз основа на изложеното фактическо обстоятелство, на основание чл.5, ал.5 от Наредбата за ОВОС и чл.56, ал.2, във връзка с чл.30, ал.2 от Административнопроцесуалния кодекс /АПК /

 **Р Е Ш И Х :**

**Прекратявам производството** по определяне на приложимата процедура по реда на глава шеста от Закона за опазване на околната среда **за инвестиционно предложение:** **„База за съхранение и преработка на селскостопанска продукция, съхранение и ремонт на селскостопанска техника, ракиджийник”** в имот № 000135, землище на с. Крумово, общ. Родопи, обл. Пловдив с Възложител: Р. Иванов.

**С прекратяване на производството по определяне на приложимата процедура по реда на глава шеста от Закона за опазване на околната среда на инвестиционното предложение, не се изключва възможността на Възложителя да подаде ново уведомление по реда на Наредбата за ОВОС.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Инж. Любка Караманова**

*За Директор на РИОСВ - Пловдив* **03.10.2014г.**

*Съгласно Заповед № РД-210/ 01.09.2014 г.*

*на Директора на РИОСВ – Пловдив*